Kuifie word na Chicago, Illinois gestuur om die stad se bendes te stuit. Hy kom 'n paar keer met sy lewe daarvan af en ontmoet Al Capone se teenstander, die slinkse Bobby Smiles. Kuifie probeer alles moontlik om Smiles vas te keer en volg hom selfs na Redskincity, 'n Indianereservaat waar hy verkeerdelik deur die Indiane as hulle vyand aangesien word. Boonop ontdek hy per ongeluk olie op die reservaat wat niks goeds vir die arme Indiane beteken nie. Uiteindelik slaag Kuifie daarin om Smiles te vang, maar 'n nuwe spul bendelede ontvoer vir Spokie en Kuifie se probleme begin weer van voor af.
Kuifie en sy vriende is op pad na Australie op die private jet van Laszlo Carreidas om 'n konferensie oor ruimtevaart te gaan bywoon. Die avontuur lei hulle egter na 'n eiland in die Pasifiese See waar hulle ou vyand Rastapopoulos vir hulle wag. Hy probeer Carreidas dwing d.m.v. 'n dwelm om die nommer van sy Switserse bankrekening te onthul, maar snaakse magte stuit hom in sy spore. Vlug 714 is een van die mees aksiebelaaide Kuifie-volumes wat 'n kaping, dwelms, verraad, ontploffings, gevegte en selfs wesens uit die buitenste ruimte vir die leser opdis.
Chang, 'n jong Chinese seun op pad na Europa, is die slagoffer van 'n vliegramp in die Himalajas en Kuifie onderneem om hom te gaan soek.
Die bose Rastapopoulos is weer aan die knoei. Die keer is hy betrokke by slawehandel. Natuurlik is die hoop op Kuifie om Rastapopoulos te keer en hy sal 'n vaart op die Arabiese See moet aanpak as hy in sy doel wil slaag.
Die geheime wapen is die eerste maal in Frans in 1956 gepubliseer in die gespanne klimaat van die Koue Oorlog. Die verhaal neem die leser op 'n wilde jaagtog, bied 'n paar verrassings en woeste gevegte alles ter wille van 'n gewone sambreel.
"Wie probeer die Europese verskaffers van petrol saboteer en hoekom? 'n Internasionale krisis dreig om in 'n oorlog te ontaard as die saboteurs nie gevang kan word nie. Kuifie se hulp word ingeroep en saam met Spokie bevind hy homself in dorpies en woestyne in die Midde-Ooste. Hulle is op die spoor van die bose saboteurs, maar hul pogings om die boosaards vas te trek word bemoeilik deur gevare wat buitengewoon erg is, selfs vir Kuifie." - storiewerf.co.za
Kuifie, Spokie en Kaptein Sardijn moet 'n ontvoering ontrafel, want Professor Phosfatus het spoorloos verdwyn. Dit het te doen met die ou vloek van die Inka's en die leidrade neem hulle na Peru. Almal is egter bang vir die Prins van die Son en slegs Zorrino, die jong lemoen-verkopertjie, is bereid om hulle te help. Hulle onderneem 'n lewensgevaarlike reis deur die Andes-gebergtes en beland op die ou end in 'n kerker waar hulle gevange gehou word en 'n afgryslike einde in die gesig staar.
Sewe ontdekkers bring 'n mummie van Rascar Capac, wat uit 'n Inka graf gesteel is, as buit saam na afloop van 'n reis na Peru. Die ontdekkers word egter een vir een getref deur misterieuse siektes en die fragmente van 'n kristalbal word langs elke ontdekker gevind. Kort voor lank word Kuifie en Kaptein Sardijn se hulp ingeroep. Hulle vind uit dat daar 'n oer-oue vloek rus op diegene wat Inka se graf ontheilig. Dan verdwyn die mummie, en 'n rukkie later word Prof. Phosfatus ontvoer. Kuifie, Spokie en Kaptein Sardijn bevind hulle in die eerste helfte van 'n merkwaardige Suid-Amerikaanse avontuur.
Kuifie, Spokie en Kaptein Sardijn vertrek op 'n reis om die skat van Rackham die Rooie te vind. Gelukkig het hulle in Die geheim van De Eenhoorn 'n belangrike leidraad ontdek oor die plek waar die skat weggesteek is. Dis is egter nie 'n maklike soektog nie, veral toe speurders Buys en Uys en Professor Phosfatus betrokke raak. Na 'n reeks vreemde ontdekkinge op 'n verlate eiland en gevaarlike onderwater-aktiwiteite, eindig die skattejag op 'n onverwagte manier.
Kuifie loop 'n klein modelskippie raak by 'n straatmark en gee dit aan Kaptein Sardijn as 'n geskenk. Hulle ontdek 'n ou dagboek en vind uit dat die skip, De Eenhoorn, 'n sentrale rol gespeel het in a ware seeroweravontuur. 'n Seeroweravontuur is nie eg, tensy daar 'n skat by betrokke is nie, en Kuifie en sy vriende begin die soektog na die skat van Rackham die Rooie.
"Geheimsinne leidrade sit Kuifie en Spokie op die spoor van 'n gevaarlike bende opiumsmokkelaars. Kuifie word ontvoer, maar hy ontsnap en sy paaie kruis vir die eerste maal met Kaptein Sardijn. Saam pak hulle die smokkelaars in 'n avontuur wat hulle van die Saharawoestyn na 'n Marokkaanse hawe neem." - storiewerf.co.za
"Kuifie en Spokie reis na Sildawie, saam met Professor Alembick en raak onwetend verstrengel in 'n komplot om die Sildawiese koning uit die kussings te lig. Die plan is om die septer van Koning Ottokar te steel - daar'sonder kan die heerser van Sildawie geen aanspraak op die troon maak nie. Die hulp van die nimlike Uys en Buys word ingeroep en 'n jaagtog - deur die nag, oor berge en 'n naelbytvlug in 'n vliegtuig - is Kuifie se voorland." - storiewerf.co.za
"'n Indiaanse fetisj word gesteel uit die Etnologie-museum, maar word dan teruggebring. Fyn detail verraai dat 'n namaaksel, in plaas van die oorspronklike, teruggebring is. Dit is duidelik dat die fetisj toegewikkel is in 'n raaisel, aangesien die diefstal so noukeurig verbloem is. Tot Spokie se ergernis is Kuifie so verdiep in die raaisel dat hy die spoor volg tot in Suid-Amerika waar Kuifie die gesteelde fetisj moet gaan haal. Kuifie raak egter betrokke in meer avonture as net die gesteelde fetisj." - storiewerf.co.za
Kuifie in die Kongo het eerste sy verskyning gemaak as 'n vervolg verhaal, vanaf 5 Junie 1930, oor 'n periode van 'n jaar, in "Le Petit Vingtième", die kinder bylae tot die Brusselse koerant "Le Vingtième Siècle". In 1931 is dit in boekvorm uitgegee deur Les Editions du Petit Vintième, en 'n paar maande later deur Editions Casterman of Tounai.
In sy beskrywing van die Belgiese Kongo, reflekteer die jong Hergé die koloniale uitkyk van die dag. Hy het self erken dat hy Afrikane beskryf in die bourgeois, paternalistiese stereotipiese manier van die tydperk. Dieselfde kan gesê word vir sy behandeling van grootwildjag en houding teenoor diere.